Folketing
2001-04-17

Det er kun angående to ting. For god ordens skyld vil jeg sige, at De Konservative er helt enige med Venstre og fru Birthe Rønn Hornbech i det med de anonyme vidner. Det har vi fremsat sammen flere gange. Så til justitsministeren, der siger, at danske domstole aldrig vil bruge det og aldrig har gjort det. Hvis jeg husker rigtigt, så mener jeg, at det var gældende retstilstand i Danmark indtil 1976, og at det blev anerkendt ved domstolene, at man kunne anvende anonyme vidner i særlige tilfælde. Jeg tror, det er det, fru Birthe Rønn Hornbech mente. Det var for øvrigt dengang, vi havde en socialdemokratisk regering.